CELEX: C2005/132/27
Language: da
Date: 2005-05-28 00:00:00
Title: Sag C-131/05: Sag anlagt den 21. marts 2005 af Kommissionen for De Europæiske Fællesskaber mod Det Forenede Kongerige Storbritannien og Nordirland

28.5.2005   
            
            
               DA
            
            
               Den Europæiske Unions Tidende
            
            
               C 132/14
            
         Sag anlagt den 21. marts 2005 af Kommissionen for De Europæiske Fællesskaber mod Det Forenede Kongerige Storbritannien og Nordirland
   (Sag C-131/05)
   (2005/C 132/27)
   Processprog: engelsk
   Ved De Europæiske Fællesskabers Domstol er der den 21. marts 2005 anlagt sag mod Det Forenede Kongerige Storbritannien og Nordirland af Kommissionen for De Europæiske Fællesskaber ved M. Van Beek, som befuldmægtiget, bistået af avocat F. Louis og avvocato A. Capobianco, og med valgt adresse i Luxembourg.
   Kommissionen har nedlagt følgende påstande:
   
               1.
            
            
               Det fastslås, at Det Forenede Kongerige Storbritannien og Nordirland har tilsidesat sine forpligtelser i henhold til artikel 6, stk. 1, i Rådets direktiv 79/409/EØF om beskyttelse af vilde fugle (1), og i henhold til artikel 12, stk. 2, og artikel 13, stk. 1, sammenholdt med artikel 2, stk. 1, i Rådets direktiv 92/43/EØF om bevaring af naturtyper samt vilde dyr og planter (2), idet det ikke har overholdt sine forpligtelser i henhold til disse direktiver.
            
         
               2.
            
            
               Det Forenede Kongerige Storbritannien og Nordirland tilpligtes at betale sagens omkostninger.
            
         Søgsmålsgrunde og væsentligste argumenter:
   Kommission har gjort gældende:
   
               —
            
            
               at Det Forenede Kongerige — ved at begrænse det forbud, der er indeholdt i artikel 6, stk. 1, i direktiv 79/409/EØF (fugledirektivet) vedrørende salg, transport med henblik på salg og besiddelse med henblik på salg samt udbud til salg af vilde fugle, til fuglearter hjemmehørende i eller tilrejsende til Storbritannien — har tilsidesat førnævnte artikel, da forbuddet tydeligvis har til formål at dække alle de fuglearter, som i vild tilstand har deres naturlige ophold på medlemsstaternes område i Europa, hvor traktaten finder anvendelse,
            
         
               —
            
            
               at Det Forenede Kongerige — ved at begrænse det forbud, der er indeholdt i artikel 12, stk. 2, i direktiv 92/43/EØF (habitatdirektivet) vedrørende opbevaring, transport eller salg af eller bytte med og udbud til salg eller bytte af de dyrearter, der er nævnt i bilag IV, litra a), til direktivet, til dyrearter, hvis naturlige udbredelsesområde omfatter Storbritannien — har tilsidesat førnævnte artikel, da den liste over beskyttede dyrearter, der er omfattet af Det Forenede Kongeriges lovgivning, som følge af denne begrænsning er kortere end listen i bilag IV til direktivet,
            
         
               —
            
            
               at Det Forenede Kongerige — ved at begrænse det forbud mod handel med plantearter, der er indeholdt i habitatdirektivets artikel 13, stk. 1, til arter, »hvis naturlige udbredelsesområde omfatter ethvert område i Storbritannien som anført i Schedule 4 [til 1994-loven]« — har tilsidesat førnævnte artikel, da listen over beskyttede plantearter i Schedule 4 som følge af denne begrænsning er kortere end listen over beskyttede plantearter i bilag IV, litra b), til habitatdirektivet.
            
         
      (1)  EFT L 103 af 25.4.1979, s. 1.
   
      (2)  EFT L 206 af 22.7.1992, s. 7.